google/wiki40b huggingface dataset:
Fiskeri på Færøyene

Bakgrunn

Fiskeriet fikk først betydning for det færøyske samfunnet fra midten av 1800-tallet. Før den tid var 68 % av befolkningen sysselsatt i landbruket. Fiskeri var mest til eget behov, og de fleste færøyske hus hadde én eller flere færinger, og fiskeriet var et nødvendig supplement til det jorden og buskapen kunne gi. Også hvalfangst (færøysk: grindadráp) og jakt på seler og fugler var et viktig tiltak for å holde sulten borte. I dag er Færøyene en moderne fiskerinasjon, med en stor flåte af trålere, mindre langlinefiskebåter, fiskemottak og oppdrettsanlegg med laks og ørret.
Finanskrisen på Færøyene 1989–1995 gav fiskeriet en alvorlig knekk etter en lang oppgangstid. I 2004 var det imidlertid 2 500 fiskere på Færøyene, noe som tilsvarer 10 % av de sysselsatte i befolkningen, mens ytterligere 9 % (ca. 2 200 personer) arbeidet i forarbeidingsprosessene. I tillegg kommer sysselsatte i tilhørende virksomheter som transportfirmaer, skipsverft, produksjon av fiskeredskaper med mer. Flåten omfattet 249 fiskefartøyer som fanget i alt 580 800 tonn fisk.

Eksport

Hensynet til fiskeriet har veid tungt i Færøyenes beslutning om å stå utenfor EU, og dermed unngå å være underlagt EUs felles fiskeripolitikk. Der er inngått særegne handelsavtaler mellom Færøyene og EU i forbindelse med handel av fiskevarer. For fisk og fiskevarer gjelder også regler for EU, Færøyene og Island, slik at all handel med fiskevarer mellom Færøyene og Danmark/EU er tollfri. Det blir samarbeidet med spesielt Island om gjensidig fiskeri. For å beskytte det lokale fiskeriet er det innført en fiskersone på 200 nautiske mil.
Verdiområde

Verdiområdet eller kodomenet til en funksjon f er en mengde som inneholder alle verdier funksjonen kan gi. For eksempel vil funksjonen  alltid gi et reelt tall dersom x er et reelt tall, og man sier derfor at f har de reelle tallene både som definisjonsmengde og verdiområde. Verdiområde skiller seg fra verdimengde, som er begrenset til kun de verdiene funksjonen faktisk kan avbildes til.
Sompting

Historie

På nordenden av landsbyen ved Park Brow eksisterte det fra bronsealderen og til jernalderen i romersk tid eksisterte det en bosetning. Den varte fram til dens bygninger ble brent ned en gang rundt år 270, muligens av saksiske eller frankiske pirater. Det er mulig at innbyggerne flyttet seg herfra til relativ trygghet ved bygdeborgen ved Cissbury Ring.
Landsbyen Sompting er nevnt i Domesday Book (1086) som Sultinges. Navnet antas å være angelsaksisk]] opprinnelse, en sammensetning av Sompt + ingas i betydningen «beboerne ved myra». Sognekirken, viet jomfru Maria, er fra angelsaksisk tid, og har et uvanlig tårn av typen som på engelsk kalles rhenish helm, «rhinsk hjelm». Den ble reist omkring 960, og senere noe endret av normannerne da William de Braose ga den til tempelridderne på 1100-tallet. På 1400-tallet ble den gitt til johannitterne. 
Bygningen Sompting Abbots var opprinnelig en herregård fra normannisk tid. Den nåværende bygningen er resultatet av ombygging, formet av Philip Charles Hardwick, som var ferdig i 1856, og den brukes som skole. Navnet kommer av et den var eid av abbeden av Fecamp i Normandie, og senere av abbeden av Syon Abbey i Middlesex. I 1248 hadde abbeden av Fecamp også et fengsel i landsbyen. Caroline av Braunschweig, Georg IVs gemalinne, bodde der i 1814 da hun var på vei til kontinentet. 
Et hus som tilhørte eventyreren Edward Trelawny (1792–1881), forfatter og en venn av poeten Percy Bysshe Shelley, er også i landsbyen. I tolv år og fram til sin død bodde han her.
Sompting Rectory, prestegården, er i sin nåværende form fra 1791, men også denne bygningen går lenger tilbake. Den var i Tempelriddernes eie fra 1154, og ble gitt videre til johannitterne på 1400-tallet. Under den andre verdenskrig var det en krigsfangeleir på eiendommen. 
Menighetssalen, Parish Hall, ble opprinnelig bygget som et studierom i 1889 av H.P. Crofts, eieren av Sompting Abbots. Landsbyens metodistkirke ble reist i 1887. 
Sognet omfatter også Beggars Bush, Upper Cokeham og Lower Cokeham.
Jens Bjørneboe – Diktere og masochister

Jens Bjørneboe – Diktere og masochister er en norsk dokumentarserie i to deler som gikk på NRK1 i 2004. Serien omhandlet både personen og forfatterskapet til Jens Bjørneboe. Det ble presentert arkivopptak med Jens Bjørneboe selv, samt fra filmer og teateroppsetninger. I tillegg inneholdt den intervju med blant andre filosofen Arne Næss, forlagsmannen Gordon Hølmebakk, billedhuggeren Knut Steen, samt NRK-journalistene Erling Lægreid, Yngvar Ustvedt og Haagen Ringnes. Programskaperen Jan Horne arbeidet med programmet fra sykesengen helt til han døde tidlig i 2004. Prosjektleder for serien var Vibeke Haug.
Den hadde premiere på NRK den 13. desember 2004. Siste del ble sendt den 20. desember.
Owase Mita kraftverk

Owase Mita kraftverk er et varmekraftverk ved byen Sendai nord Japan. Installert produksjonseffekt er 875 MW. Brenselkilden er råolje og fyringsolje.
Apl.de.ap

Bakgrunn

Lindo ble født i Sapang Bato, Angeles City, Pampanga, på Filippinene. Hans mor er filippinsk, og hans far var en afro-amerikaner, som forlot familien kort tid etter at han var født. Han ble senere sponset gjennom Pearl S. Buck Foundation, en organisasjon som bistår foreldreløse asiatisk-amerikanske barn.
Han kom i kontakt med sin personlige sponsor, Joe Ben Hudgens, gjennom et a dollar-a-day-program. Han ble som 11-åring sendt til USA for behandling for Nystagmus, ufrivillige øyebevegelser. I løpet av oppholdet i USA ble det iverksatt en prosess der Hudgens ble mer involvert i Lindos liv, og etter tre år, da Lindo var 14 år, ble han offisielt adoptert av Hudgens og bosatte seg i Los Angeles, USA.
I Los Angeles gikk han på John Marshall High School, hvor han møtte William Adams (will.i.am), nevøen til Hudgens' romkamerat.
Frognerseteren

Frognerseteren restaurant

Oslo kommune oppførte i 1891 Frognerseteren restaurant på området, først «Hovedrestauranten» og i 1896 «Sportshallen». Begge bygningene er i dragestil etter tegninger av stilens fremste utøver, arkitekt Holm Munthe, som også var byarkitekt. Tømmerbygningene har bonderomantisk preg og peis i flere av rommene. Menyen i restauranten er basert på tradisjonelt norsk kjøkken. «Sporten» brukes som selskapslokale av hovedrestauranten på Frognerseteren.
Restauranten ble utvidet i 1909.

Holmenkollrennene

Frognerseteren var i mange år starts- og innkomststed for 50-kilometeren under Holmenkollrennene.

Holmenkollbanen

Frognerseteren ble et enda mer benyttet utgangspunkt for turer i Nordmarka sommer og vinter etter at Holmenkolbanen ble åpnet i 1898, og særlig etter at den ble forlenget til Frognerseteren stasjon i 1916.
Stavne

Stavne er en bydel i Trondheim. Den ligger på sletta langs vestbredden av Nidelva, sør for Ila. Navnet har sammenheng med Nidelvas buktende løp langs bydelen.
Her er endepunktet for jernbanelinjen mellom Stavne og Leangen, men jernbanestoppestedet på Stavne er nedlagt. 
På Stavne gravlund er en RAF-krigskirkegård for falne fra Storbritannia og det britiske imperiet under andre verdenskrig.
Maurnesemynt

Maurnesemynt (kinesisk: 蚁鼻钱; pinyin: yǐ bí qián, mynt som nesen til maur, Ant-nose coin), også kalt maurnesepenger, yibi cowry, Yibi-mynt og så videre, var en liten bronsemynt slått i staten Chu i de stridende rikers tid. På kinesisk har man også navnet 鬼脸钱 (guǐ liǎn qián, «mynt som ondskapens ansikt»).
ScoutFace

ScoutFace var et nettsamfunn for speidere over hele verden og ble ofte oppfattet som «speidernes Facebook». Det hadde ca. 51 000 medlemmer. På førsteplass kom Brasil med 6 461 brukere. Norge hadde 642 medlemmer.
Medlemmer kunne laste opp speider-videoer og bilder, og komme i kontakt med speidere over hele verden. Scoutface ble opprettet i Romania og ble lansert 1. desember i 2007. I 2015 ble nettstedet midlertidig stengt på grunn av mangel på frivillige og økonomiske ressurser. Siden 2016 har det offisielle nettstedet scoutface.org vært omdirigert til scouts.org.
Samveldelekene 1994

Samveldelekene 1994. Lekene, Commonwealth Games i 1994 var de femtende samveldelekene. De fire første lekene (1930–1954) het de britiske imperielekene (British Empire Games) de neste fire (1958–1970) het British Empire and Commonwealth Games og lekene i 1974 og 78 het British Commonwealth Games.
Lekene i 1994 ble arrangert i Victoria i Britisk Columbia i Canada i perioden 18. til 28. august 1994. Det var fjerde gangen som lekene ble arrangert i Canada. Det var 2557 utøvere fra 63 nasjoner som deltok i tolv sporter. Lekene ble åpnet av Elizabeth II. Australia ble beste nasjon med 88 gullmedaljer foran Canada med 41.
Ettersøkshund

Ettersøkshund for skadd vilt

En ettersøkshund for skadd vilt er trenet spesielt til å spore opp dyr som er skadeskutt på jakt eller i trafikken. Alle som skal drive jakt på hjortevilt (elg, hjort og rådyr) i Norge er ved lov pålagt å ha tilgang på godkjent ettersøksekvipasje. Denne må kunne være på skadestedet innen 4 timer etter at skaden er oppstått, og viltet skal kunne spores i inntil 24 timer etter skadeøyeblikket.
Viltnemnda i kommunene har lister over hvilke godkjente ettersøksekvipasjer som står til rådighet lokalt, og som kan kalles ut i tilfelle skade. Godkjente ekvipasjer må ha bestått både viltsporprøven og fersksporprøven. Før fersksporprøve kan avlegges må viltsporprøven være bestått. Ettersøkshund for skadet hjortevilt godkjennes ved å oppnå minst 2. premie på kunstig utlagt blodspor pluss minimum 7 poeng på søk etter levende vilt.
Register over godkjente ettersøkshunder føres av Norsk Kennel Klub (NKK). Prøver arrangeres hovedsakelig av NJFF og NKK, men og andre organisasjoner kan godkjennes til formålet.
Jupiter Ganymede Orbiter

Som en del av det internasjonale Europa Jupiter System Mission (EJSM) var Jupiter Ganymede Orbiter (JGO) en foreslått banesonde av ESA, med planlagt oppskytning i 2020. Planer for oppdraget inkluderte detaljstudier av jupitermånene Ganymedes og Callisto så vel som den jovianske magnetosfæren.
I april 2011 uttalte ESA at det virket usannsynlig at et fellesk amerikansk-europeisk oppdrag ville finne sted i begynnelsen av 2020-årene gitt NASAs budsjett, så ESA vil undersøke muligheten for å fortsette med et europeisk-ledet oppdrag. Det ESA-ledete oppdraget kalles JUICE (JUpiter ICy moon Explorer) og vil være basert på JGO-designet.
Sylvain Marveaux

Rennes

I 2001 signerte Marveaux en juniorkontrakt med Rennes og ble med det en del av klubbens akademi. Fem år senere signerte han sin første proffkontrakt, da han undertegnet en treårsavtale med klubben. Marveaux debuterte for Rennes 5. august 2006 i et 1-2-tap for Lille.
Sommeren 2010 hadde Marveaux ett år igjen av kontrakten sin, og var gjenstand for en rekke overgangsspekulasjoner, med klubber som Chelsea, Manchester United og West Ham United rapportert interesserte. Marveaux ble til slutt værende i Rennes, men spilte bare ti kamper for klubben den sesongen på grunn av skader.
Totalt spilte Marveaux 102 seriekamper og scoret 16 mål for Rennes i løpet av sine fem år i klubben.

Newcastle United

Marveaux' kontrakt gikk ut sommeren 2011, og Liverpool var ryktet å være svært nær en overgang for ham, men i siste øyeblikk signerte han for Newcastle United i stedet. Det gikk rykter om at Marveaux ikke hadde bestått den medisinske testen hos Liverpool, men Marveaux uttalte selv at han ikke hadde blitt enige om betingelsene med Liverpool. Marveaux signerte en femårskontrakt med Newcastle United, og er offisielt Newcastle-spiller fra 1. juli 2011.

Guingamp

22. juli 2014 kunngjorde Guingamp at de hadde signert en låneavtale for en sesong, med mulighet for kjøp.
Kristina Bræin

Utstillinger

Bræin debuterte på UKS (1998), og blant separatutstillinger kan nevnes Kunstnernes Hus (1999), Stenersenmuseet (2004), Kunstnerforbundet (2006 og 2017) og Kunstlerhaus Bethanien, Berlin (2005). Av gruppeutstillinger kan nevnes «Arte povera og parallelle praksiser» i Museet for samtidskunst (2015), «Villa Jelmini – The Complex of Respect», en minneutstilling for Harald Szemann i Kunsthalle Bern, Sveits (2006), Manifesta 7 i Bolzano, Italia (2008), «Die Liebe zu den Dingen» i Kunsthalle Münster, Tyskland (2013). Hun var den norske deltaker i den nordiske paviljongen på Veneziabiennalen (2003). Hun er innkjøpt av Nasjonalmuseet i 2007.
Edificio Correos

Edificio Correos (spansk for «Postbygninga») er ei bygning i sentrum av Costa Ricas hovedstad San José. Den ble oppført i 1917 og har vært siden vært hovedkontoret til landets postvesen. Den er tegna av Luis Llach i eklektisk stil, og har en grønn fasade med korintiske pilastere. Den er en av byens mest emblematiske bygninger. På plassen foran Edificio Correos står det en statue av president Juan Mora Fernández.
Notes on a Scandal

Handling

Barbara Covett (Judi Dench) er en historie-lærer ved en videregående skole i London. Hun er en ugift kvinne som nærmer seg pensjonsalderen, og hennes eneste venner er dagboken og katten sin. En ny kunst-lærer, Sheba Hart (Cate Blanchett), blir ansatt ved skolen, og Barbara oppdager at Sheba har et seksuelt forhold med en femten år gammel student, Steven Connolly (Andrew Simpson), og hun konfronterer Sheba om dette. Sheba ber henne la være å fortelle noen om dette. Barbara sier at hun ikke har noen intensjoner om å informere noen om forholdet deres, men hun sier at Sheba må avbryte det umiddelbart. Sheba avslutter ikke forholdet med en gang, og Barbara håner henne, noe som fører til at Sheba forteller Steven at forholdet deres er over.
Barbara har en gammel katt som må avlives, og hun vil at Sheba skal bli med henne til dyrlegen for støtte. Sheba har ikke tid fordi hun skal være med ektemannen og sønnen sin til en konsert. Barbara blir rasende, og avslører hemmeligheten hennes til en mannlig lærer. Når saken blir offentlig kjent mister både Barbara og Sheba jobbene sine, fordi Barbara visste om saken uten å fortelle det til noen. Sheba blir kastet ut hjemmefra av ektemannen, Richard. Hun flytter inn hos Barbara, noe som er nøyaktig det Barbara ønsket seg. Sheba aner ikke at Barbara er grunnen til at hun ble avslørt og mistet jobben. Hun tror at saken ble kjent fordi Steven tilsto til moren sin eller fortalte det til noen andre. Men Sheba finner Barbara`s dagbok, og hun leser at det var Barbara som lekket hele historien.
Når Barbara kommer tilbake fra en handletur, blir hun konfrontert av en rasende Sheba, som slår henne i ansiktet. Barbara sier at hun gjorde Sheba en stor tjeneste ved å få henne ut av et håpløst ekteskap. De to fortsetter å krangle og slåss med hverandre. Sheba hevder at Barbara egentlig aldri likte henne, men bare manipulert henne for sine egne personlige behov. Sheba løper ut av huset med Barbara sin dagbok i hånden, og det er flere journalister og fotografer som befinner seg utenfor. Sheba blir fullstendig omringet av journalister og TV-kameraer, og Barbara redder henne inn i huset igjen.
Sheba forteller at hun innledet et vennskap med Barbara fordi hun likte henne og at de kanskje kunne ha blitt venninner. Barbara sier at hun trenger mer enn en venn. Sheba forlater Barbara, og legger fra seg dagboken hennes på et bord før hun går. Sheba returnerer til familien. Richard og Sheba ser hverandre inn i øynene i stillhet i flere sekunder, før Richard slipper henne inn. Sheba blir senere dømt til 10 måneder i fengsel. I den siste cenen, møter Barbara en annen yngre kvinne som leser i en avis om Sheba-saken. Barbara nevner at hun kjente Sheba, men hun antyder at de knapt kjente hverandre. Barbara introduserer seg selv, og inviterer kvinnen til en konsert, og paret fortsetter å snakke sammen.
MS «Fjordkongen»

MS «Fjordkongen» er det tidligere navnet på en hurtigbåt bygd ved verftet Fjellstrand A/S i 2005. 
Båten blei levert til selskapet som da het Troms Fylkes Dampskibsselskap ASA. MS «Fjordkongen» og søsterskipet MS «Fjorddronningen» ble satt inn på strekningen Tromsø–Finnsnes–Harstad og trafikkerte denne strekninga frem til de i 2011 ble erstattet av noen mindre båter som var billigerei drift. Det viste seg imidlertid at de nye båtene led av en rekke mangler. Følgelig ble «Fjordkongen» og «Fjorddronningen» satt inn igjen i ruten fra og med 6. mai 2011 frem til juni 2011. Deretter lå MS «Fjordkongen» i opplag i Eidskjosen i Tromsø til den ble solgt til Korea før jul i 2013.
Arméns musikkår

Arméns musikkår (AMK) er et musikkorps i Svenska armén, og en del av Livgardet. Korpset er stasjonert i Stockholm.
Gjennom sin tilhørighet til Livgardet forvalter AMK arven fra gardemusikkorpsene til fots i Stockholm. Gardemusikken har sine røtter på 1500-tallet, da musikanter, trommeslagere og fløytister ble tilsatt i Gustav Vasas livvakt.
AMK består av 53 musikere, samt ledelse, og er det største musikkorpset i Sveriges forsvar.
Jara

Jara er Telenor Norges wholesaletilbyder av telenett-tjenester og adgang til fastnett for telefoni og internett-aksess og mobile tjenester. Jara er Telenors infrastrukturenhet som tilbyr både Telenor konkurrerende teleselskaper lovpålagte og regulerte tjenester som alle skal ha på like vilkår og til like priser: kobberaksess, bitstrøm-aksess, operatøraksess og telelosji.
Jara har hovedkvarter på Fornebu utenfor Oslo, og daglig leder er Harald Krohg.
Nankai

Nankai (kinesisk: 南开区; pinyin: Nánkāi Qū) er et bydistrikt i sentrum av byprovinsen Tianjin i Folkerepublikken Kina.
I Nankai er Tianjinmuseet, Tianjins radio- og fjernsynstårn, Tianjins vannpark, Tianjin Zoo og Tianjin Olympic Center Stadium. Høyere læresteder som Nankai-universitetet og Tianjinuniversitetet er her. Tianjin New Technology Industrial Area, et 12 kvkm stort område, er også i Nankai.

Historie

I gammel tid var de nordlige deler av nåværende Nankai inne i middelalderens Tianjin. Tianfeipalasset, deller Den himmelske dronnings palass under Yuan-dynastiet, ble bygd i nordøstre Nankai i året 1326. Under Ming-dynastiet var Tianjins sentrum i Nankai. Nankai ble del av militærgarnisonene under Ming- og Qing-dynastiene, og vymurene her var del av forsvarssystemet mot de utenlandske hærer under bokseropprøret.

Kulturminner

Guangdong-handelskammeret i Tianjin er oppført på listen over kulturminner i Folkerepublikken Kina.
Roland Juhász

Landslaget

Han ble tatt ut i Ungarns EM-tropp til EM i Frankrike 2016.
Sykling under Sommer-OL 2008 – Lagsprint menn

Herrenes lagsprint i banesykling under Sommer-OL 2008 fant sted den 15. august 2008 på Laoshan Velodrome i Beijing.
Anopleta

Utseende

Små (gjerne rundt 3 millimeter), brunlige kortvinger. Forføttene har fire ledd, mellom- og bakføttene fem. Som hos mange andre grupper av Athetini må man vanligvis undersøke kjønnsorganene for å bestemme artene med sikkerhet.

Levevis

Disse små billene lever i skog. De kan finnes på skogbunnen eller i tilkytning til sopp.
Doidae

Utseende

Middelsstore (vingespenn gjerne 30 – 40 mm), temmelig slanke sommerfugler. Hodet er forholdsvis stort og bredt, antennene fjærformede og omtrent så lange som halve forvingene. Labialpalpene er ikke spesielt lange. Forvingene er avrundet trekantede, som oftest med lys (grå, skittenhvit eller gulaktig) grunnfarge og mørke flekker eller tverrbånd. Ytterst har de ganske korte hårfrynser. Bakvingene er brede og avrundede.

Levevis

Arten Doa ampla, som lever i det sørlige Nord-Amerika, har larver som lever på Stillingia texana (vortemelkfamilien, Euphorbiaceae). De bleke fargene tyder på at de voksne sommerfuglene flyr om natten.
Benno Besson

Bakgrunn

Han ble født i det franskspråklige Sveits som sønn av en lærer. Han fikk sin første skuespillerutdannelse i Lyon i 1942, og var fra 1943 regiassistent ved Schauspielhaus Zürich. Fra 1942 til 1946 studerte han romanske språk og engelsk i Zürich og Neuenburg.

Teater

Frem til 1949 arbeidet han som oversetter og tok skuespillerutdannelse ved Théâtre Jean-Marie-Serreau i Paris. Han satte opp Bertolt Brechts Die Ausnahme und die Regel og Molièrestykker i den franske okkupasjonssonen i Tyskland.
I 1947 møtte han Brecht i Zürich, og i 1949 flyttet han etter forslag fra Brecht til Øst-Berlin, hvor han frem til 1958 arbeidet som skuespiller og regissør ved Berliner Ensemble. Han hadde stor kunstnerisk frihet under Brecht, og regisserte sammen med ham i 1954 Molières Don Juan. Etter uenigheter med Helene Weigel sluttet han ved Theater am Schiffbauerdamm og ble i 1962 sjefregissør ved Deutsches Theater Berlin. Der hadde han stor suksess med Aristofanes' Fred i Peter Hacks' gjendiktning. I 1969 ble han leder for Volksbühne Berlin.
I 1977 kom det til konflikt mellom Benno Besson og kulturministeriet, og han hadde problemer i ekteskapet. Derfor reiste han i 1978 til Paris, hvor han ville arbeide på sitt fortrengte morsmål. Han virket som selvstendig regissør ved teatre i Østerrike, Sveits og ved Schillertheater i Vest-Berlin, i tillegg til Frankrike. Fra 1982 til 1989 var han leder for Comédie i Genève og satte opp en rekke tospråklige stykker på tysk og fransk. Fra 1995 var han virksom ved Schauspielhaus Zürich.
Besson mottok DDRs nasjonalpris i 1974. I 1982 mottok han Josef-Kainz-Medaille fra byen Wien og 1994 Molière-prisen fra byen Paris. Théâtre Benno Besson i fødebyen Yverdon er oppkalt etter ham. I 2002 mottok han den franske Æreslegionen.
Besson arbeidet til sist med oppføringen av Sofokles Oidipus ved Comédie-Française. Han døde etter kortere tids sykdom på et sykehus i Berlin.
Besson er far til skuespillerne Katharina Thalbach og Pierre Besson, og har fire andre barn kalt Marie, Philippe, Madeleine og Nathanael.
Vazelina i form med gjester

Vazelina i form med gjester er en kassett utgitt av Vazelina Bilopphøggers i 1993. Utgivelsen inneholder også låter med andre artister blant annet Vestlandsfanden. Utgivelsen ble året etter utgitt på CD.
Linda Lampenius

Karriere

Lampenius begynte å spille fiolin i femårsalderen. Hennes første fiolinlærer var den kjente Géza Szilvay. I 1987 begynte hun å studere ved Sibelius-akademiets ungdomsutdanning og fortsatte ved hovedakademiet tre år senere. Fra 1978–1993 hadde Lampenius turnert i Japan, Storbritannia og de fleste europeiske land som konsertmester eller medlem i forskjellige orkester. Fra 1994–1996 spilte hun i Finska nationaloperan.
Hun har utgitt to soloalbum, det første, Linda Lampenius, kom ut i 1997 og har sterke trekk av populærmusikk, mens Linda Brava som kom ut i 1999 er mer klassisk musikk.

Modell

Foruten sin musikk er Linda Lampenius kjent for å ha en modellkarriere, og hun har vært modell for Björn Borg Underwear. I 1998 var hun covergirl for aprilnummeret av Playboy, som gikk under temaet sex og musikk. I 1996 ble hun valgt inn i Helsingfors kommunestyre, og hun har senere fått tittelen «Finlands turistambassadør i Sverige», hvor hun flyttet høsten 2003, etter å ha truffet ishockeyspilleren Johan Davidsson under innspillingen av TV-programmet Fortet. Forholdet tok slutt våren 2005.
Pseudhammus

Utseende

Middelsstore til store (gjerne 15-20 millimeter), brunspraglete trebukker. Antennene er lange, hos hannene gjerne betydelig lengre enn kroppen. Pronotum har en pigg midt på den avrundede sidekanten. Dekkvingene er parallellsidige med markerte, rettvinklede "skuldre".

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i Sentral- og Vest-Afrika.
Samiske geografiske navn i Målselv

Samiske geografiske navn i Målselv (knr 1924) angir stedsnavn i Målselv kommune som har en alternativ samisk form. Da stedsnavn kan referere til geograiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk er tatt med i denne oversikten for Målselv kommune.